ΓΡΑΠΤΗ ΕΡΩΤΗΣΗ E-1766/99

υποβολή: Antnio Campos (PSE) προς την Επιτροπή

(11 Οκτωβρίου 1999)

Θέμα: Κοινή Γεωργική Πολιτική

Κατά την ανάληψη των καθηκόντων της νέας Επιτροπής, ο Πρόεδρός της διεβεβαίωσε ότι θαπάρχει πλήρης διαφάνεια σ'ό, τι αφορά τα χρήματα της νωσης και στενή συνεργασία με το Κοινοβούλιο.

Εν ονόματι αυτής της διαφάνειας και της συνεργασίας ζητώ από την Επιτροπή τα ακόλουθα στοιχεία:

1. Ποίο είναι το ύψος των ετησίων δαπανών του Τμήματος Εγγυήσεων του ΕΓΤΠΕ και ποίοι οι 100 σημαντικότεροι δικαιούχοι σε κάθε κράτος μέλος;

2. Ποίο ποσοστό επί του συνόλου των πόρων του Τμήματος Εγγυήσεων του ΕΓΤΠΕ έχει λάβει έκαστο κράτος μέλος με αυτούς τους 100 σημαντικότερους δικαιούχους;

3. Πόσοι γεωργοί, σε κάθε κράτος μέλος, επωφελούνται των ενισχύσεων από το Τμήμα Εγγυήσεων του ΕΓΤΠΕ;

4. Πόσοι γεωργοίπάρχουν σε κάθε κράτος μέλος;

Συμπληρωματική απάντηση του κ. Fischler εξ ονόματος της Επιτροπής

(16 Δεκεμβρίου 1999)

Όσον αφορά το ύψος των ετήσιων δαπανών του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ)-τμήμα εγγυήσεων για το οικονομικό έτος 1998, τελευταίο έτος για το οποίο διατίθενται στοιχεία, η κατανομή των δαπανών ανά κράτος μέλος έχει ως εξής:

>ΚΤΜ ΟΠΝΒΧΒ>

Παρακαλείται το Αξιότιμο Μέλος του Κοινοβουλίου για περισσότερες πληροφορίες να ανατρέξει στην εικοστή όγδοη δημοσιονομική έκθεση(1) που συνέταξε το τμήμα εγγυήσεων του ΕΓΤΠΕ, στην οποία εκτίθενται αναλυτικά δεδομένα σχετικά με τη χρήση 1998.

Η Επιτροπή επιθυμεί ωστόσο να επιστήσει την προσοχή του Αξιότιμου Μέλους στο γεγονός ότι το νομικό καθεστώς που διέπει την κάλυψη των κοινοτικών γεωργικών ενισχύσεων από τον κοινοτικό προϋπολογισμό και, ειδικότερα, από το τμήμα εγγυήσεων του ΕΓΤΠΕ (κανονισμοί (ΕΟΚ) αριθ. 729/70 του Συμβουλίου της 21ης Απριλίου 1970 σχετικά με τη χρηματοδότηση της κοινής γεωργικής πολιτικής(2) και (ΕΚ) αριθ.296/96 της Επιτροπής της 16ης Φεβρουαρίου 1996 για τα στοιχεία που πρέπει να διαβιβάζουν τα κράτη μέλη και για τη μηνιαία ανάληψη των δαπανών που χρηματοδοτούνται στο πλαίσιο του τμήματος Εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) και για την κατάργηση του κανονισμού (ΕΟΚ) αριθ. 2776/88(3)) προβλέπει ευρεία εξουσιοδότηση στους οργανισμούς πληρωμής των κρατών μελών. Ως εκ τούτου, αυτοί ακριβώς οι οργανισμοί πληρωμής (οι οποίοι εξάλλου έχουν εγκριθεί από τα κράτη μέλη κατέφαρμογή των διατάξεων του κανονισμού (ΕΚ) αριθ.1663/95 της Επιτροπής της 7ης Ιουλίου 1995 για τη θέσπιση λεπτομερειών εφαρμογής του κανονισμού (ΕΟΚ) αριθ. 729/70 του Συμβουλίου όσον αφορά τη διαδικασία για την εκκαθάριση των λογαριασμών του ΕΓΤΠΕ, τμήμα Εγγυήσεων(4)) είναι εκείνοι που διαχειρίζονται άμεσα τις αιτήσεις γεωργικών ενισχύσεων και, επομένως, διαθέτουν όλα τα δεδομένα σχετικά με τους δικαιούχους.

Απεναντίας, η Επιτροπή δεν διαθέτει στοιχεία για όσα ζήτησε το Αξιότιμο Μέλος του Κοινοβουλίου. Για τις ανάγκες της ως προς την άσκηση ελέγχου, η Επιτροπή λαμβάνει από τα κράτη μέλη λογιστικά δεδομένα που είναι σαφώς προσδιορισμένα στην κανονιστική νομοθεσία. Τα δεδομένα αυτά μπορεί να τύχουν επεξεργασίας ώστε να εξατομικευθούν οι δικαιούχοι των ενισχύσεων. Πάντως, οι κοινοτικές διατάξεις σχετικά με την προστασία των δεδομένων προσωπικού χαρακτήρα, οι οποίες δυνάμει του άρθρου 286 (πρώην άρθρο 213B) της Συνθήκης ΕΚ δεσμεύουν τα κοινοτικά θεσμικά όργανα, δεν επιτρέπουν στην Επιτροπή να διαδίδει τις εν λόγω πληροφορίες.

Όσον αφορά τον αριθμό των γεωργών που εισπράττουν, στην Κοινότητα, γεωργικές ενισχύσεις, η Επιτροπή γνωρίζει το πλήθος των αιτήσεων για παροχή ενίσχυσης σε κάθε γεωργικό κλάδο (που κατάνάγκη δεν είναι ίσος προς τον αριθμό των γεωργών που απολαύουν κοινωνικών ενισχύσεων). Πρέπει ως προς το θέμα αυτό να συνεκτιμηθεί το γεγονός ότι ο ίδιος γεωργός μπορεί να ζητήσει επιδοτήσεις στο πλαίσιο διαφορετικών καθεστώτων παροχής ενισχύσεων που προβλέπονται από την κοινή γεωργική πολιτική.

Παρακαλείται το Αξιότιμο Μέλος του Κοινοβουλίου να συμβουλευθεί, ως προς το ζήτημα αυτό, την 28η δημοσιονομική έκθεση, εντός της οποίας θα μπορέσει να εύρει τις ζητούμενες πληροφορίες.

Τέλος, σύμφωνα με τις πληροφορίες που έχει στην κατοχή της η Επιτροπή, ο αριθμός θέσεων απασχόλησης στον κοινοτικό γεωργικό κλάδο (γεωργία, δασοκομία, θήρα και αλιεία) ανέρχεται σε 7.434 εκατ. άτομα, κατανεμόμενα ως εξής:

>ΚΤΜ ΟΠΝΒΧΒ>

(1) COM(1999)568 τελικό.

(2) ΕΕ L 94 της 28.4.1970.

(3) ΕΕ L 39 της 17.2.1996.

(4) ΕΕ L 158 της 8.7.1995.